Landsbyfornyelse- Pulje til Landsbyfornyelse 2014 - Frigivelse af 
rådighedsbeløb 
Sagsfremstilling 
16.    Landsbyfornyelse- Pulje til Landsbyfornyelse 2014 - Frigivelse af rådighedsbeløb  
                                                                                                                        Åbent 
Sagsnr.: 326-2014-4147        J.nr.: 01.11.00            Ronny Dahl.: 326-2014-220287 
  
SAGSFREMSTILLING 
Kommunalbestyrelsen godkendte Teknik og Miljøudvalgets oplæg til anvendelse af puljemidler til Landsbyfornyelse 
2014 på sit møde den 30. april 2014. 
  
Der har i en periode efter offentliggørelse af kommunalbestyrelsens beslutning været mulighed for ejere af 
ejendomme at søge om støtte fra puljemidlerne. 
  
Ministeriet for By, Bolig og Landdistrikter har den 24. juni 2013 udmeldt en vejledende udgiftsramme fra ministeriet 
til Kalundborg kommune på 5,5 mill. kr. til særlige formål ved Landsbyfornyelse for 2014. Denne ramme tildeles ud 
over den ordinære ramme til byfornyelse.  
Anvendelsesområdet for puljen er sammenfaldende med de aktiviteter, som kan gennemføres med 60 pct. 
statsrefusion efter byfornyelsesloven. Puljens hovedformål er en fokuseret indsats i de små byer og landdistrikterne.  
  
Geografisk vil puljemidlerne kunne anvendes til aktiviteter på bygninger beliggende i byer med færre end 3.000 
indbyggere samt bygninger beliggende i det åbne land. 
  
Puljemidlerne vil kunne anvendes til følgende typer af aktiviteter: 
-                Istandsættelse af nedslidte boliger.  
-                Nedrivning af nedslidte boliger.  
-                Nedrivning af private erhvervsbygninger. Det er en betingelse, at erhvervet er nedlagt. Muligheden er 
begrænset til bygninger beliggende i byer med færre end 3.000 indbyggere. Erhvervsbygninger beliggende i det 
åbne land er således ikke omfattet.  
-                Fjernelse af skrot og affald på boligejendomme. 
-                Kommunalt opkøb af nedslidte ejendomme med henblik på istandsættelse eller nedrivning. 
  
Kommunernes anvendelse af de statslige midler forudsætter kommunal medfinansiering. Statens andel udgør 60 
pct., og kommunernes andel udgør 40 pct.  
  
Kommunerne vil få mulighed for at anvende midlerne inden for en periode på ca. 1 1/2 år.  
  
På kommunens anlægsbudget 2014 er der afsat et rådighedsbeløb på kr. 3,6 mill. til brug til Pulje til 
Landsbyfornyelse. 
  
Med kommunens afsatte beløb på kr. 3,6 mill. og statens bidrag med yderligere kr. 5,5 mill. Vil det medføre at der 
kan udføres samlede arbejder for 9,1 mill. kr. Kommunen udbetaler det samlede tilskud til ansøgeren og modtager 
60% i tilskud fra staten. 
  
De enkelte sager om støttetilsagn vil blive forelagt Udvalget for Teknik og Miljø til beslutning. 
  
  
Der er i perioden siden kommunens offentliggørelse af muligheden for støtte samt med tidligere henvendelser 
indkommet 21 anmodninger om støtte. Herudover har Teknik og Miljø flere ejendomme der kunne være emner, 
hovedsagelig ubeboede enfamiliehuse, men hvor ejer ikke er kontaktet.  
  
Udvalget for Teknik og Miljø har taget stilling til 8 anmodninger om støtte. Der foreligger på nuværende tidspunkt 
yderligere 6 boliger samt 1 større erhvervsbygning hvortil der er ansøgt om støtte til nedrivning. Disse ansøgninger er
under sagsbehandling og vil blive forelagt Teknik og Miljøudvalget til beslutning på de kommende møder. 
Beslutninger vedr. Pulje 2014 skal være truffet inden 1. januar 2015. Øvrige henvendelser vil ligeledes blive 
sagsbehandlet forløbende sammen med eventuelle emner som Teknik og Miljø bliver opmærksomme på. 
  
BEHANDLING 
Direktionen, Teknik- og Miljøudvalget, Økonomiudvalget, Kommunalbestyrelsen. 
  
INDSTILLING 
Teknik og Miljøchefen indstiller, at der gives nettoanlægsbevilling på 3,6 mio. kr. til Pulje 2014 til landsbyfornyelse 
finansieret ved det afsatte rådighedsbeløb og fordelt med 9,1 mio. kr. til udgifter og 5,5 mio.kr. til indtægter. 
  
ØKONOMISKE KONSEKVENSER 
Rådighedsbeløb til Pulje til Landsbyfornyelse 2014 udgør herefter 0 kr. Uforbrugte midler kan søges overført til 2015 
med den ordinære overførelsessag. 
Økonomichefen har ingen bemærkninger. 
  
Direktionens møde den 5. august 2014: 
Direktionen vedtog at anbefale teknik- og miljøchefens indstilling. 
Teknik- og Miljøudvalgets møde den 11. august 2014: 
Udvalget vedtog at anbefale Direktionens indstilling. 
Økonomiudvalgets møde den 20. august 2014: 
Økonomiudvalget vedtog at anbefale Teknik- og Miljøudvalgets indstilling. 
  
  
  
Kommunalbestyrelsens møde den 27. august 2014: 
Kommunalbestyrelsen vedtog at godkende Økonomiudvalgets indstilling. 
